
Text rozhodnutia
Súd: Krajský súd Trenčín Spisová značka: 18Sa/9/2018 Identifikačné číslo súdneho spisu: 3714211971 Dátum vydania rozhodnutia: 02. 07. 2021 Meno a priezvisko sudcu, VSÚ: JUDr. Milan Straka ECLI: ECLI:SK:KSTN:2021:3714211971.5 Uznesenie Krajský súd v Trenčíne, v právnej veci žalobcu: S. L. s. r. o., so sídlom v T. F., H. XXXX/XXX, K. XX XXX XXX, zastúpeného: Advokátska kancelária KZ partners, s. r .o., so sídlom v Senci, Slnečná 4, proti žalovanému: Úrad práce, sociálnych vecí a rodiny Považská Bystrica, so sídlom v Považskej Bystrici, Centrum 13/17, o preskúmanie oznámení žalovaného, takto r o z h o d o l : Žalobu v časti o preskúmanie oznámení: Oznámenie č. XX/X.Q/XX/XXXX zo dňa 22. mája 2013, Oznámenie č. XX/X.Q/XX/XXXX zo dňa 7. marca 2014, Oznámenie č. XX/X.Q/XX/XXXX zo dňa 7. marca 2014, Oznámenie č. XX/X.Q/XX/XXXX zo dňa 7. marca 2014, Oznámenie č. XX/X.Q/XX/XXXX zo dňa 16. júna 2014 a Oznámenie č. XX/X.Q/XX/XXXX zo dňa 27. augusta 2014 o d m i e t a. Žiaden z účastníkov n e m á právo na náhradu trov konania. o d ô v o d n e n i e : 1. Žalobca dňa 24.11.2014 doručil Okresnému súdu Považská Bystrica Návrh na vydanie platobného rozkazu o zaplatenie 1.096,78 eur s príslušenstvom, ktorý doplnil zmenou návrhu na začatie konania doručenou okresnému súdu dňa 22.12.2014 a ktorým sa už domáhal zaplatenia 1.936,66 eur s príslušenstvom. Predmetom konania bolo doplatenie príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov (ďalej len „príspevok“) žalobcovi po tom, čo mu Úrad práce, sociálnych vecí a rodiny Považská Bystrica vyplatil len časť ním uplatnených nárokov na príspevok. Rozhodnutím č. k. XC/XXX/XXXX-XXX zo dňa 02.02.2016 okresný súd návrh zamietol. Na podklade odvolania rozhodol krajský súd pod sp. zn. 19Co/168/2016-160 rozhodnutie okresného súdu zrušil a vrátil mu vec na ďalšie konanie s tým, že vec nepatrí do právomoci civilného súdnictva ale vo veci sa má rozhodovať v správnom konaní. Krajský súd v Trenčíne vyslovil nesúhlas s postúpením veci, o ktorom rozhodol dňa 05.09.2019 Najvyšší súd Slovenskej republiky rozhodnutím č. 1KO/32/2018 a na konanie určil Krajský súd v Trenčíne. 2. Správny súd vyzval žalobcu uznesením č. k. 18Sa/9/2018-242 aby podanie označené ako ,,Návrh na vydanie platobného rozkazu, žaloba o zaplatenie 1.096,78 eur“ v zmysle uznesenia Najvyššieho súdu SR č. k. 1KO/32/2018 zo dňa 18. júna 2019 doplnil a opravil, spresnil petit žaloby v súlade s právomocou správneho súdu, označil rozhodnutie alebo opatrenie a deň jeho vydania, voči ktorému podáva žalobu, a ktoré žiada zrušiť, uviedol deň oznámenia (doručenia) rozhodnutia alebo opatrenia. 3. Žalobca prostredníctvom právneho zástupcu návrh na začatie konania doplnil tak, že žiadal: - Oznámenie č. XX/X.Q/XX/XXXX zo dňa 22.05.2013 vydané Úradom práce, sociálnych vecí a rodiny Považská Bystrica, Centrum 13/17, 017 01 Považská Bystrica, IČO: 37 916 297, v rozsahu ktorým bola neoprávnene žalobcovi ponížená výška príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov za 1. štvrťrok 2013 o sumu vo výške 319,12 eur. Predmetné rozhodnutie bolo doručené dňa 22.05.2013, - Oznámenie č. XX/X.Q/XX/XXXX zo dňa 07.03.2014 vydané Úradom práce, sociálnych vecí a rodiny Považská Bystrica, Centrum 13/17, 017 01 Považská Bystrica, IČO: 37 916 297, v rozsahu ktorým bola neoprávnene žalobcovi ponížená výška príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov za 2. štvrťrok 2013 o sumu vo výške 217,74 eur za nájom po prepočte počtu zdravotne postihnutých a zdravých, ktorí sa pracovne podieľajú na nájomnej ploche. Predmetné rozhodnutie bolo doručené dňa 07.03.2014, - Oznámenie č. XX/X.Q/XX/XXXX zo dňa 07.03.2014 vydané Úradom práce, sociálnych vecí a rodiny Považská Bystrica, Centrum 13/17, 017 01 Považská Bystrica, IČO: 37 916 297, v rozsahu ktorým bola neoprávnene žalobcovi ponížená výška príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov za 3. štvrťrok 2013 o sumu vo výške 279,96 eur za nájom po prepočte počtu zdravotne postihnutých a zdravých, ktorí sa pracovne podieľajú na nájomnej ploche. Predmetné rozhodnutie bolo doručené dňa 07.03.2014, - Oznámenie č. XX/X.Q/XX/XXXX zo dňa 07.03.2014 vydané Úradom práce, sociálnych vecí a rodiny Považská Bystrica, Centrum 13/17, 017 01 Považská Bystrica, IČO: 37 916 297, v rozsahu ktorým bola neoprávnene žalobcovi ponížená výška príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov za 4. štvrťrok 2013 o sumu vo výške 279,96 eur za nájom po prepočte počtu zdravotne postihnutých a zdravých, ktorí sa pracovne podieľajú na nájomnej ploche. Predmetné rozhodnutie bolo doručené dňa 07.03.2014, - Oznámenie č. XX/X.Q/XX/XXXX zo dňa 16.06.2014 vydané Úradom práce, sociálnych vecí a rodiny Považská Bystrica, Centrum 13/17, 017 01 Považská Bystrica, IČO: 37 916 297, v rozsahu ktorým bola neoprávnene žalobcovi ponížená výška príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov za 1. štvrťrok 2014 o sumu vo výške 279,96 eur za nájom po prepočte počtu zdravotne postihnutých a zdravých, ktorí sa pracovne podieľajú na nájomnej ploche. Predmetné rozhodnutie bolo doručené dňa 16.06.2014, - Oznámenie č. XX/X.Q/XX/XXXX zo dňa 27.08.2014 vydané Úradom práce, sociálnych vecí a rodiny Považská Bystrica, Centrum 13/17, 017 01 Považská Bystrica, IČO: 37 916 297, v rozsahu ktorým bola neoprávnene žalobcovi ponížená výška príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov za 2. štvrťrok 2014 o sumu vo výške 279,96 eur za nájom po prepočte počtu zdravotne postihnutých a zdravých, ktorí sa pracovne podieľajú na nájomnej ploche. Predmetné rozhodnutie bolo doručené dňa 27.08.2014, - Oznámenie č. XX/X.Q/XX/XXXX zo dňa 13.11.2014 vydané Úradom práce, sociálnych vecí a rodiny Považská Bystrica, Centrum 13/17, 017 01 Považská Bystrica, IČO: 37 916 297, v rozsahu ktorým bola neoprávnene žalobcovi ponížená výška príspevku na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov za 3. štvrťrok 2014 o sumu vo výške 279,96 eur za nájom po prepočte počtu zdravotne postihnutých a zdravých, ktorí sa pracovne podieľajú na nájomnej ploche. Predmetné rozhodnutie bolo doručené dňa 13.11.2014, zrušiť a vrátiť vec žalovanému na nové prejednanie a rozhodnutie. 4. Podľa ustanovenia § 97 Správneho súdneho poriadku (ďalej SSP) ak tento zákon neustanovuje inak, správny súd kedykoľvek počas konania prihliada na to, či sú splnené podmienky, za ktorých môže správny súd konať a rozhodnúť (ďalej len "procesné podmienky"). 5. Podľa ustanovenia § 69 ods. 4, 5 a 6 SSP lehota určená podľa týždňov, mesiacov alebo rokov sa skončí uplynutím toho dňa, ktorý svojím pomenovaním alebo číselným označením zodpovedá dňu, v ktorom sa stala udalosť určujúca začiatok lehoty. Ak chýba tento deň v poslednom mesiaci lehoty, končí sa lehota uplynutím posledného dňa tohto mesiaca. Ak koniec lehoty pripadne na sobotu alebo deň pracovného pokoja, je posledným dňom lehoty najbližší nasledujúci pracovný deň; to neplatí na lehotu určenú podľa hodín. Lehota je zachovaná, ak sa posledný deň lehoty urobí úkon na správnom súde alebo sa podanie odovzdá orgánu, ktorý má povinnosť ho doručiť; to platí aj vtedy, ak podanie urobené elektronickými prostriedkami je doručené mimo pracovného času. 6. Podľa ustanovenia § 98 ods. 1 písm. d) SSP správny súd uznesením odmietne žalobu, ak bola podaná oneskorene. 7. Podľa § 181 ods. 1 SSP fyzická osoba alebo právnická osoba musí správnu žalobu podať v lehote dvoch mesiacov od oznámenia rozhodnutia orgánu verejnej správy alebo opatrenia orgánu verejnej správy, proti ktorému smeruje, ak tento zákon alebo osobitný predpis neustanovuje inak. 8. Podľa § 491 ods. 1 SSP ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. 9. Podľa § 491 ods. 2 SSP právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona, ak by boli v neprospech žalobcu, ak je ním fyzická osoba alebo právnická osoba. 10. Podľa § 250b ods. 1 OSP žaloba sa musí podať do dvoch mesiacov od doručenia rozhodnutia správneho orgánu v poslednom stupni, pokiaľ osobitný zákon neustanovuje inak. Zameškanie lehoty nemožno odpustiť. 11. Správny súd vychádzajúc z doručenia pôvodnej žaloby na okresný súd dňa 24.11.2014 zo spisového materiálu správneho orgánu zistil nasledovné: - Oznámenie č. XX/X.Q/XX/XXXX zo dňa 22.05.2013 prevzal osobne p. Z. dňa 03.06.2013, pričom zákonom stanovená 2 mesačná lehota na podanie správnej žaloby uplynula dňa 05.08.2013, - Oznámenie č. XX/X.Q/XX/XXXX zo dňa 07.03.2014 podľa priloženej doručenky bolo doručené dňa 26.03.2014, pričom zákonom stanovená 2 mesačná lehota na podanie správnej žaloby uplynula dňa 26.05.2014, - Oznámenie č. XX/X.Q/XX/XXXX zo dňa 07.03.2014 podľa priloženej doručenky bolo doručené dňa 26.03.2014, pričom zákonom stanovená 2 mesačná lehota na podanie správnej žaloby uplynula dňa 26.05.2014, - Oznámenie č. XX/X.Q/XX/XXXX zo dňa 07.03.2014 podľa priloženej doručenky bolo doručené dňa 26.03.2014, pričom zákonom stanovená 2 mesačná lehota na podanie správnej žaloby uplynula dňa 26.05.2014. 12. Zmenou návrhu na začatie konania doručenou okresnému súdu dňa 22.12.2014 došlo k rozšíreniu návrhu na začatie konania o: - Oznámenie č. XX/X.Q/XX/XXXX zo dňa 16.06.2014, ktoré podľa priloženej doručenky bolo doručené dňa 03.07.2014, pričom zákonom stanovená 2 mesačná lehota na podanie správnej žaloby uplynula dňa 03.09.2014, - Oznámenie č. XX/X.Q/XX/XXXX zo dňa 27.08.2014 podľa priloženej doručenky bolo doručené dňa 22.09.2014, pričom zákonom stanovená 2 mesačná lehota na podanie správnej žaloby uplynula 24.11.2014, - Oznámenie č. XX/X.Q/XX/XXXX zo dňa 13.11.2014 podľa priloženej doručenky bolo doručené dňa 18.11.2014, pričom zákonom stanovená 2 mesačná lehota na podanie správnej žaloby uplynula 19.01.2015. 13. Žalobca podal žalobný návrh na Okresný súd Považská Bystrica dňa 24.11.2014 a jeho rozšírenie na ten istý súd dňa 22.12.2014. Podľa vtedy účinného ustanovenia § 250b ods. 1 OSP, ktoré je v podstate zhodné v súčasnosti účinným ustanovením § 181 ods. 1 SSP, žaloba musela byť podaná v lehote dvoch mesiacov od oznámenia rozhodnutia, proti ktorému smeruje. Z uvedeného tak vyplýva, že žaloba v jej rozšírenom znení bola voči prvým šiestim oznámeniam, ktoré žalobca označil za predmet súdneho prieskumu, podaná oneskorene. Z tohto dôvodu preto správny súd žalobu v tejto časti odmietol podľa § 98 ods. 1 písm. d) SSP v spojení s § 491 ods. 1 a 2 SSP. 14. O náhrade trov konania súd rozhodol podľa ustanovenia § 170 písm. a) SSP, podľa ktorého žiaden z účastníkov konania nemá právo na náhradu trov konania, ak žaloba bola odmietnutá. Poučenie: Proti tomuto uzneseniu j e p r í p u s t n á kasačná sťažnosť, ktorá musí byť podaná v lehote jedného mesiaca od doručenia rozhodnutia krajského súdu oprávnenému subjektu na krajskom súde, ktorý napadnuté rozhodnutie vydal (§ 443 ods. 1 v spojení s § 444 ods. 1 SSP). Lehota na podanie kasačnej sťažnosti je zachovaná, ak počas nej bola kasačná sťažnosť podaná na kasačnom súde (§ 444 ods. 2 SSP). V kasačnej sťažnosti sa musí okrem všeobecných náležitostí podania podľa § 57 SSP uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), d) návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 ods. 1, 2 SSP). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Povinnosti podľa odseku 1 neplatia, ak: a) má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, b) ide o konania o správnej žalobe podľa § 6 ods. 2 písm. c) a d), c) je žalovaným Centrum právnej pomoci (§ 449 ods. 1, 2 SSP).

